ಅಮೆರಿಕದ ಭೂಭಾಗದ ಮೇಲೆ ಕಣ್ಣಿಟ್ಟ ರಷ್ಯಾ! ಪುಟಿನ್ ಆಪ್ತ ಹೇಳಿದ್ದೇನು? masthmagaa.com: ಯಾವುದೂ ಬೇಡ ಅಂತ ರಷ್ಯಾ ಈಗ ಅಮೆರಿಕದ ಭೂ ಪ್ರದೇಶದ ಮೇಲೂ ಕಣ್ಣಿಟ್ಟಿದೆ. ಅಮೆರಿಕದ ಅಲಾಸ್ಕ ನಮ್ಮದು ಅಂತ ರಷ್ಯಾದ ಟಾಪ್ ಅಧಿಕಾರಿಯೊಬ್ರು ಹೇಳಿದ್ದಾರೆ. ಡುಮಾ ಅಂದ್ರೆ ರಷ್ಯಾ ಸಂಸತ್ನ ಕೆಳಮನೆಯ ಸ್ಪೀಕರ್ ಹಾಗೂ ಪುಟಿನ್ರ ಆಪ್ತ ಕೂಡ ಆಗಿರೋ ವ್ಯಚೇಸ್ಲಾವ್ ವೊಲಿಡಿನ್ ಈ ಬಗ್ಗೆ ಮಾತನಾಡಿದ್ದು ಅಮೆರಿಕದ ಕಂಟ್ರೋಲ್ನಲ್ಲಿರೋ ಅಲಾಸ್ಕ ನಮ್ಮ ಭೂ ಭಾಗ, ಅದನ್ನ ಅಮೆರಿಕನ್ನರು ಯಾವಾಗಲೂ ನೆನಪಿನಲ್ಲಿ ಇಟ್ಟುಕೊಳ್ಳಬೇಕು ಅಂತ ಹೇಳಿದ್ದಾರೆ. ಸದ್ಯ ಇದೇ ವಿಚಾರ ಈಗ ಜಾಗತಿಕವಾಗಿ ಸಾಕಷ್ಟು ಸಂಚಲನ ಹುಟ್ಟಿಸಿದೆ. ರಷ್ಯಾದ ಗುರಿ ಯಾವುದು ಅನ್ನೋ ಬಗ್ಗೆ ಈಗ ಹೊಸ ಚರ್ಚೆ ಹುಟ್ಟುಹಾಕಿದೆ. ಅಂದ್ಹಾಗೆ ಮೇನ್ ಲ್ಯಾಂಡ್ ಅಮೆರಿಕದಿಂದ ಸಾಕಷ್ಟು ದೂರದಲ್ಲಿರೋ ಅಲಾಸ್ಕ ಒಂದು ಕಾಲದಲ್ಲಿ ರಷ್ಯಾದ ಭೂ ಭಾಗವೇ ಆಗಿತ್ತು. ರಷ್ಯಾದ ಜಾರ್ ದೊರೆಗಳ ಆಳ್ವಿಕೆಗೆ ಒಳಪಟ್ಟಿತ್ತು. ಆದ್ರೆ 1867ರಲ್ಲಿ ಸುಮಾರು 7.2 ಮಿಲಿಯನ್ ಡಾಲರ್ ಅಂದ್ರೆ ಭಾರತದ ರೂಪಾಯಿ ಲೆಕ್ಕದಲ್ಲಿ ಸುಮಾರು 5500 ಕೋಟಿಗೆ ಅಮೆರಿಕಗೆ ಮಾರಾಟ ಮಾಡಲಾಯ್ತು. ಈಗ ಈ ಎರಡೂ ದೇಶಗಳು ಕಿತ್ತಾಡಿಕೊಳ್ತಿವೆ. ಇತ್ತ ಇದಕ್ಕೆ ಅಲಾಸ್ಕ ಗವರ್ನರ್ ಕೂಡ ಪ್ರತಿಕ್ರಿಯಿಸಿದ್ದು ಬನ್ನಿ ನಿಮಗೆ ಸ್ವಾಗತ. ಅಲಾಸ್ಕವನ್ನ ರಷ್ಯಾಗೆ ಸೇರಿಸಿಕೊಳ್ಳವ ನಿಮ್ಮ ಪ್ರಯ್ನಕ್ಕೆ ಗುಡ್ ಲಕ್ ಅಂತ ವ್ಯಂಗ್ಯ ಆಡಿದ್ದಾರೆ. ಅಂದ್ರೆ, ಬನ್ನಿ ಅಲಾಸ್ಕನ ಮುಟ್ಟಿ ಓಡೋಣ ಅನ್ನೋ ಥರ ಇದೆ ಇವರ ಹೇಳಿಕೆ. ಇನ್ನೂ ಒಂದು ವಿಚಾರ ನಿಮಗೆ ಗೊತ್ತಾ? ಹಿಮಯುಗದಲ್ಲಿ ಈ ಅಲಾಸ್ಕಾ ಪ್ರದೇಶ ಹಾಗೂ ಈಗಿನ ರಷ್ಯಾ ನಡುವೆ ಲ್ಯಾಂಡ್ ಕನೆಕ್ಟಿವಿಟಿ ಇತ್ತು. ಲ್ಯಾಂಡ್ ಅನ್ನೋಕಿಂತ ಐಸ್ ಕನೆಕ್ಟಿವಿಟಿ ಅನ್ಬೋದು. ಸಮುದ್ರದ ನೀರೆಲ್ಲ ಐಸ್ ಆಗಿ ಗಟ್ಟಿಯಾಗಿತ್ತು. ಆಗ ಅಂದಿನ ರಷ್ಯಾದ ಆದಿಮಾನವರು ನಡೆದುಕೊಂಡೇ ಈ ಐಸ್ ನೆಲ ದಾಟಿ, ಆನೇಲೆ ಅಲಾಸ್ಕಾ ದಾಟಿ, ಅಮೆರಿಕ ಖಂಡ ಸೇರಿಕೊಂಡಿದ್ದರು. ಮೊದಲು ಈಗ ಕೆನಡಾ ಅಂತ ಕರೆಸಿಕೊಳ್ಳೋ ಜಾಗ, ಆಮೇಲೇ ಈಗ ಅಮೆರಿಕ ಆಗಿರೋ ಜಾಗಕ್ಕೂ ಹರಡಿದ್ದರು. ಹೀಗಾಗಿ ಕೆಲವೊಮ್ಮೆ ರಷ್ಯನ್ನರು ಅಮೆರಿಕನ್ನರಿಗೆ ಇದನ್ನ ನೆನಪು ಮಾಡ್ಕೊಡ್ತಾ ಇರ್ತಾರೆ. ನಿಮ್ಮ ಪೂರ್ವಜರು ನಾವೇ ಅಂತಿರ್ತಾರೆ. ಇನ್ನು ಈ ವಿಚಾರದ ಬಗ್ಗೆ ಹೆಚ್ಚಿನ ಮಾಹಿತಿ ತಿಳಿಯಲು ನೀವು ಈ ವಿಡಿಯೋ ನೋಡಬಹುದು. masthmagaa.com